ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৫শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০2 কোটি ২৭ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৪,৩০৬ জন ।
বর্তমানে কোভিড মুক্ত হওয়ার হার ৯৮.১৮%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৮হাজার ৭শো ৬২জন।
সারা দেশে এ পর্যন্ত মোট সুস্থ হয়েছেন ৩ কোটি ৩৫ লক্ষ ৬৭হাজার ৩৬৭ জন।
মোট সংক্রমিতের ১%র কম, মাত্র ০.৪৯ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৬৭ হাজার ৫শো ৬৯৫ জন।
সাপ্তাহিক সংক্রমিতের হার ৩১ দিন ধরে ২ শতাংশের নিচে রয়েছে, বর্তমানে ১.২৪%।
দৈনিক সংক্রমিতের হার গত ২১ দিন ধরে ২ শতাংশের কম, আজ এই হার ১.৪৩%।
মোট নমুনা পরীক্ষা হয়েছে ৬০কোটি ৭লক্ষ।
CG/CB/NS
(Visitor Counter : 114
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার আঞ্চলিক গ্রামীণ ব্যাঙ্কগুলির মূলধন ঝুঁকি সামলানোর ক্ষমতা বাড়াতে পুনর্মূলধন যোগানের প্রস্তাবে অনুমোদন
নয়াদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আঞ্চলিক গ্রামীণ ব্যাঙ্কগুলিকে ২০২০-২১ পর্যন্ত পুনর্মূলধন যোগান দেওয়ার প্রক্রিয়া চালিয়ে যাওয়ার প্রস্তাব অনুমোদিত হয়েছে। যে সমস্ত আঞ্চলিক গ্রামীণ ব্যাঙ্ক মূলধন ঝুঁকির হার ৯ শতাংশ হারে বজায় রাখতে পারবে না, তাদেরকে পুনর্মূলধন যোগানো হবে। ভারতীয় রিজার্ভ ব্যাঙ্কের নীতি-নির্দেশিকা অনুযায়ী, এই পুনর্মূলধন যোগানো হবে।
এছাড়াও, মন্ত্রিসভার বৈঠকে আঞ্চলিক গ্রামীণ ব্যাঙ্কগুলিকে পুনর্মূলধন যোগানোর জন্য কেন্দ্রীয় সরকারের অংশীদারিত্ব হিসাবে ৬৭০ কোটি টাকা খরচ করা হবে।
মন্ত্রিসভার এই সিদ্ধান্তের ফলে আঞ্চলিক গ্রামীণ ব্যাঙ্কগুলির আর্থিক অবস্থা আরও মজবুত হবে। এর ফলে তারা গ্রামাঞ্চলে ঋণ চাহিদা মেটাতেও সক্ষম হবে।
রিজার্ভ ব্যাঙ্কের নীতি-নির্দেশিকা অনুযায়ী, আঞ্চলিক গ্রামীণ ব্যাঙ্কগুলি মোট যে পরিমাণ ঋণ সহায়তা পেয়ে থাকে, তার ৭৫ শতাংশই দেওয়া হয় অগ্রাধিকারপ্রাপ্ত ক্ষেত্রে ঋণ সহায়তা হিসাবে। আঞ্চলিক গ্রামীণ ব্যাঙ্কগুলি সাধারণত কৃষি ক্ষেত্র, ছোট ও প্রান্তিক চাষী, অতিক্ষুদ্র ও ছোট শিল্প, গ্রামাঞ্চলের শিল্পী এবং সমাজের দুর্বলতর শ্রেণীর মানুষকে ঋণ সহায়তা দিয়ে থাকে।
CG/BD/SB
(Visitor Counter : 75
প্রধানমন্ত্রীরদপ্তর
প্রধানমন্ত্রী সংসদ ভবনে লালবাহাদুর শাস্ত্রীজীর প্রতি শ্রদ্ধা জানিয়েছেন
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ সংসদ ভবনে প্রাক্তন প্রধানমন্ত্রী লালবাহাদুর শাস্ত্রীর জন্মবার্ষিকী উপলক্ষে পুষ্পার্ঘ্য দিয়ে শ্রদ্ধা জানান।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “প্রধানমন্ত্রী @narendramodi আজ সংসদ ভবনে লালবাহাদুর শাস্ত্রীজীর প্রতিকৃতিতে পুষ্পার্ঘ্য অর্পণ করে শ্রদ্ধা জানিয়েছেন”।
PG/PM/SB
(
পেট্রোলিয়ামওপ্রাকৃতিকগ্যাসমন্ত্রক
করোনা পরিস্থিতিতে প্রধানমন্ত্রী উজ্জ্বলা যোজনায় গ্যাস সিলিন্ডার বিতরণ
নতুনদিল্লি, ১৬ সেপ্টেম্বর, ২০২০
প্রাপ্তবয়স্ক গরীব মহিলাদের বিনামূল্যে এলপিজি সংযোগ দিতে ০১.০৫.২০১৬ প্রধানমন্ত্রী উজ্জ্বলা যোজনা চালু করা হয়।
৭ই সেপ্টেম্বর, ২০১৯ -এর মধ্যেই প্রার্থিত লক্ষ্যপূরণ সম্ভব হয় । এই যোজনার আওতায় এলপিজি সংযোগের বছর-ভিত্তিক পরিসংখ্যান নিচে দেওয়া হোলঃ-
|
|
বছর
|
|
২০১৬-১৭
|
|
২০১৭-১৮
|
|
২০১৮-১৯
|
|
২০১৯-২০
|
|
সংযোগ দেওয়া হয়েছে
|
|
২০০.৩লক্ষ
|
|
১৫৫.৭লক্ষ
|
|
৩৬২.৯ লক্ষ
|
|
৮২.৬৪ লক্ষ
এপ্রিল, ২০২০ থেকে অগাষ্ট, ২০২০ পর্যন্ত প্রধানমন্ত্রী গরীব কল্যান যোজনার আওতায় পিএমইউওয়াই উপভোক্তাদের দেওয়া রিফিল ও খরচের রাজ্য / কেন্দ্র্রশাসিত অঞ্চলভিত্তিক খতিয়ান অ্যানেক্সারে দেওয়া হোল।
আজ রাজ্যসভায় এক লিখিত জবাবে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান একথা জানান ।
CG/AC
(Visitor Counter : 126
স্বরাষ্ট্র মন্ত্রক
কোভিড – ১৯ মহামারীর সংক্রমণ রোধে, পরিস্থিতি পর্যালোচনা এবং রাজ্যগুলির তৎপরতায় সহায়তার জন্য ৬টি আন্তঃমন্ত্রক দল গঠন করল কেন্দ্রীয় সরকার
নতুন দিল্লি, ২০ এপ্রিল, ২০২০
কোভিড-১৯ মোকাবিলায়, এলাকায় গিয়ে পরিস্থিতি পর্যালোচনা এবং রাজ্যগুলিকে প্রয়োজনীয় নির্দেশ দেবার জন্য কেন্দ্রীয় সরকার ৬টি আন্তঃমন্ত্রক কেন্দ্রীয় দল  গঠন করেছে। এই ৬টি দলের মধ্যে পশ্চিমবঙ্গ ও মহারাষ্ট্রের জন্য ২টি করে এবং মধ্যপ্রদেশ ও রাজ্যস্থানের জন্য একটি করে দল কাজ করবে। এই দলের সদস্যরা কোভিড সংক্রান্ত বিভিন্ন সমস্যার নিষ্পত্তি করবে এবং বৃহত্তর জনস্বার্থে কেন্দ্রের কাছে তাঁদের রিপোর্ট জমা দেবে। মধ্যপ্রদেশের ইন্দোর, মহারাষ্ট্রের মুম্বাই এবং পুণে, রাজস্থানের জয়পুর এবং পশ্চিমবঙ্গের কোলকাতা, হাওড়া, পূর্ব মেদিনীপুর, উত্তর ২৪ পরগণা, দার্জিলিং, কালিম্পং এবং জলপাইগুড়ি জেলার পরিস্থিতি অত্যন্ত বিপদজনক। এই এলাকাগুলিতে নীতি – নির্দেশিকা মেনে লকডাউন ঠিকমতো কার্যকর হচ্ছে না বলে অভিযোগ উঠেছে। এছাড়াও অত্যাবশক পণ্য সরবরাহ, শারীরিক দূরত্ব বজায় রাখা, স্বাস্থ্য পরিকাঠামো, স্বাস্থ্যকর্মীদের সুরক্ষা এবং শ্রমিক ও দরিদ্র মানুষদের জন্য ত্রাণ শিবিরগুলির অবস্থা নিয়েও নানা অভিযোগ উঠেছে।
হটস্পট ঘোষিত জেলাগুলিতে অথবা যে সব জেলার হটস্পট হবার সম্ভাবনা রয়েছে, কিংবা যে সব অঞ্চলে ব্যাপকভাবে সংক্রমণ হতে পারে, সেই সব জায়গায় নিয়মভঙ্গ হলে সেখান থেকে বড় আকারের স্বাস্থ্যজনিত বিপর্যয় ঘটতে পারে। যার ফলে শুধুমাত্র সংশ্লিষ্ট জেলাগুলি নয় দেশেরও অন্যান্য অংশেও এর বিরূপ প্রভাব পড়বে। এইসব হটস্পট জেলাগুলির নিয়মভঙ্গের অভিযোগের বিষয়টিকে কেন্দ্র, অত্যন্ত গুরুত্ব সহকারে বিবেচনা করছে এবং প্রয়োজন হলে এক্ষেত্রে বিশেষজ্ঞদের মতামত নেওয়া হবে।
২০০৫ সালে বিপর্যয় ব্যবস্থাপনা আইনের ৩৫, ৩৫  , ৩৫  , ৩৫   ধারাগুলি অনুসারে কেন্দ্র, এই দলগুলিকে গঠন করেছে। লকডাউনের ফলে নীতি – নির্দেশিকাগুলিকে পালন করার জন্য সমস্ত রাজ্য সরকার এবং কেন্দ্রশাসিত অঞ্চলকে নির্দেশ দেওয়া হয়েছে।
এই প্রসঙ্গে উল্লেখযোগ্য ৩১শে মার্চ সুপ্রিমকোর্ট এক নির্দেশে জানিয়েছে, কেন্দ্রের সমস্ত নীতি – নির্দেশিকাগুলিকে রাজ্য সরকার, স্থানীয় প্রশাসন এবং দেশের নাগরিকদের যথাযথভাবে মেনে চলতেই হবে।
২০০৫ সালের বিপর্যয় মোকাবিলা আইন অনুসারে লকডাউন, যথাযথভাবে মেনে চলা, নিত্যপ্রয়োজনীয় সামগ্রীগুলির সরবরাহ বজায় রাখা, শারীরিক দূরত্ব বজায় রেখে বাড়ির বাইরে বেরোনো, স্বাস্থ্য পরিকাঠামো, জেলাগুলিতে নমুনা সংক্রান্ত পরিসংখ্যান, স্বাস্থ্যকর্মীদের সুরক্ষা, টেস্ট কিট, পিপিই, মাস্ক সহ অন্যান্য সুরক্ষা সামগ্রীর সহজলভ্যতা এবং শ্রমিক ও দরিদ্র মানুষদের জন্য শিবিরগুলির বিষয়ে আইএমসিটি পর্যালোচনা করবে। এই দলগুলি সংশ্লিষ্ট এলাকাতে খুব শীঘ্রই সফর করবেন।
(CG/CB/SFS
শ্রমওকর্মসংস্থানমন্ত্রক
কোভিড-১৯ সংক্রমণ রুখতে সুফলভোগীদের অনলাইন পরিষেবার সুবিধা নিতে কর্মচারী ভবিষ্যনিধি তহবিল সংগঠনের পরামর্শ
নয়াদিল্লি, ২০ মার্চ, ২০২০
কোভিড-১৯ ছড়িয়ে পড়া রুখতে কেন্দ্রীয় সরকারের নীতি-নির্দেশিকা অনুযায়ী কর্মচারী ভবিষ্যনিধি তহবিল সংগঠন  তার সমস্ত সদস্য, পেনশনপ্রাপক ও নিয়োগকর্তাদের বিভিন্ন সুযোগ-সুবিধা বাড়িতে বসেই সহজে অনলাইনের মাধ্যমে গ্রহণ করার পরামর্শ দিয়েছে।
উল্লেখ করা যেতে পারে, ইপিএফও-র অধিকাংশ পরিষেবাই এখন অনলাইনে পাওয়া যায়। একজন কর্মচারী এখন তাঁর আধার, প্যান, ব্যাঙ্ক অ্যাকাউন্ট ও মোবাইল নম্বরের সঙ্গে ইউনিভার্সাল অ্যাকাউন্ট নম্বর জুড়ে ইপিএফও-র বিভিন্ন সুবিধা গ্রহণ করতে পারবেন। এমনকি, কোনও কর্মচারী একজন মনোনীত প্রতিনিধির মাধ্যমেও অনলাইনে সুবিধা গ্রহণ করতে পারেন। একজন কর্মচারী ভবিষ্যনিধি তহবিল থেকে আগাম টাকা তোলা বা মেয়াদ পূরণ হওয়ার পর প্রাপ্য অর্থ সংগ্রহও অনলাইনে করতে পারবেন।
একইভাবে পেনশন প্রাপকও তাঁর পেনশন পেমেন্ট অর্ডার ডাউনলোড করতে এবং প্রয়োজনে ডিজিটাল লকারে রেখে দিতে পারবেন। এমনকি, পেনশন প্রাপকরা বছরের যে কোন সময় অনলাইনে তাঁদের ডিজিটাল লাইফ সার্টিফিকেট বা জীবন প্রমাণপত্র আপডেট করতে পারবেন।
নিয়োগকর্তারাও তাঁদের প্রতিষ্ঠানের নাম ১৯৫২-র ইপিএফ অ্যান্ড এমপি আইন অনুযায়ী নথিভুক্ত করতে পারবেন। অনলাইন মারফৎ সংশ্লিষ্ট প্রতিষ্ঠানের আইডি সংগ্রহ করা যাবে। ইপিএফ সংক্রান্ত যে কোন লেনদেন করা ছাড়াও ইলেক্ট্রনিক চালান তথা রিটার্ন জমা করতে পারবেন। কর্মচারী বা পেনশন প্রাপকরা অনলাইন পোর্টালে তাঁদের যে কোন অভাব-অভিযোগ দাখিল এবং তার সুরাহা করতে পারবেন। ইপিএফও-র অনলাইন-ভিত্তিক সমস্ত সুবিধা সংক্রান্ত বিশদ বিবরণ www.epfindia.gov.in ওয়েবসাইটে দেওয়া রয়েছে। এছাড়াও ‘উমঙ্গ’ অ্যাপ ডাউনলোড করেও পরিষেবা গ্রহণ করা যেতে পারে।
CG/BD/DM
(Visitor Counter : 116
সংস্কৃতিমন্ত্রক
ভেসক-বুদ্ধ পূর্ণিমা উপলক্ষে প্রধানমন্ত্রীর ভাষণ
নয়াদিল্লি, ০৭ মে, ২০২০
প্রধানমন্ত্রী শ্রী নরেন্দ্র মোদী বুদ্ধ পূর্ণিমা উপলক্ষে আন্তর্জাতিক ভেসক উদযাপন অনুষ্ঠানে অনলাইনে ভাষণ দেন। এই অনুষ্ঠানে কেন্দ্রীয় সংস্কৃতি প্রতিমন্ত্রী শ্রী প্রহ্লাদ সিং প্যাটেল ও ক্রীড়া প্রতিমন্ত্রী শ্রী কিরেণ রিজিজু-ও ভিডিও কনফারেন্সের মাধ্যমে যোগ দেন। প্রধানমন্ত্রী শ্রী মোদী তাঁর ভাষণে বলেন, ভগবান বুদ্ধের জীবন, আদর্শ ও বাণী সারা বিশ্বের মানুষকে সমৃদ্ধ করছে। ভগবান বুদ্ধের বার্তা কোনও একটি পরিবেশ পরিস্থিতির মধ্যে সীমিত নেই। সময় বদলেছে, পরিস্থিতি বদলেছে, সমাজ ব্যবস্থায় পরিবর্তন এসেছে কিন্তু ভগবান বুদ্ধের বাণী আজও আমাদের জীবনে একইভাবে প্রাসঙ্গিক। তাই, ভগবান বুদ্ধে কেবল একটি নাম নয়, বরং এক পবিত্র চিন্তন যা প্রতিটি মানুষের হৃদয়ে অনুরণিত হয় এবং মানবজাতিকে সঠিক দিশা দেখায়।
এই উপলক্ষে কেন্দ্রীয় সংস্কৃতি প্রতিমন্ত্রী শ্রী প্রহ্লাদ সিং প্যাটেল সকলকে বুদ্ধ পূর্ণিমার অভিনন্দন জানিয়ে বলেন, ভগবান বুদ্ধ ভালোবাসা ও অহিংসার ক্ষমতা আমাদের সামনে তুলে ধরেছেন। ভগবান বুদ্ধের বাণীতে রয়েছে, অহিংসাই হ’ল জ্ঞান অর্জনের ভাষা। কেন্দ্রীয় ক্রীড়া প্রতিমন্ত্রী শ্রী কিরেণ রিজিজু বলেন, কোভিড-১৯ জনিত পরিস্থিতির প্রেক্ষিতেও বুদ্ধ পূর্ণিমা উদযাপন অনুষ্ঠানে যোগ দিতে সারা বিশ্ব থেকে মানুষ অংশ গ্রহণ করেছেন। মানুষের স্বতঃস্ফূর্ত এই অংশগ্রহণ ‘বসুধৈব কুটুম্বকম্’ আদর্শের এক উজ্জ্বল দৃষ্টান্ত।
(CG/BD/SB
সারওরসায়নমন্ত্রক
ভারত ৪,৫০,০০০ ভায়াল রেমডেসিভির আমদানি করবে
প্রথম পর্যায়ে ৭৫,০০০ ভায়াল আজ দেশে পৌঁছবে
নয়াদিল্লি, ৩০ এপ্রিল, ২০২১
দেশে রেমডেসিভির ওষুধের ঘাটতি মেটাতে সরকার বিদেশ থেকে গুরুত্বপূর্ণ এই ওষুধটি আমদানির সিদ্ধান্ত নিয়েছে। আজ প্রথম পর্যায়ে ৭৫,০০০ ভায়াল রেমডেসিভির ভারতে এসে পৌঁছেবে। কেন্দ্রীয় সরকারের সম্পূর্ণ মালিকানাধীন এইচএলএল লাইফকেয়ার সংস্থা মার্কিন যুক্তরাষ্ট্রের মেসার্স জিলেড সায়েন্সেস সংস্থার কাছ থেকে রেমডেসিভির ওষুধের ৪ লক্ষ ৫০ হাজার ভায়াল আমদানি করার বরাত পেয়েছে। এছাড়াও, মিশরের সংস্থা মেসার্স ইভা ফার্মার কাছ থেকেও এই ওষুধ আমদানি করা হবে। মার্কিন যুক্তরাষ্ট্রের সংস্থাটি আগামী দু-একদিনের মধ্যে ৭৫ হাজার থেকে ১ লক্ষ ভায়াল এই ওষুধ সরবরাহ করবে বলে মনে করা হচ্ছে। আগামী ১৫ মে নাগাদ আরও ১ লক্ষ ভায়াল এ ধরনের ওষুধ আমদানি করা হবে। মিশরের সংস্থা ইভা ফার্মা প্রাথমিকভাবে প্রায় ১০ হাজার ভায়াল ওষুধ সরবরাহ করবে। এছাড়াও জুলাই পর্যন্ত প্রতি ১৫ দিনে ৫০ হাজার ভায়াল করে রেমডেসিভির ওষুধ সরবরাহের চুক্তি হয়েছে।
এদিকে সরকার দেশে রেমডেসিভির ওষুধ উৎপাদন ক্ষমতা বাড়াতে একাধিক পদক্ষেপ নিয়েছে। সরকার গত ২৭ তারিখ পর্যন্ত সাতটি স্বীকৃত দেশীয় সংস্থাকে প্রতি মাসে ৩৮ লক্ষ ভায়াল এ ধরনের ওষুধ উৎপাদনের পরামর্শ দিয়েছে। ওষুধ উৎপাদক সংস্থাগুলি গত সাতদিনে  দেশে ১৩ লক্ষ ৭৩ হাজার ভায়াল রেমডেসিভির ওষুধ সরবরাহ করেছে। বর্তমানে দৈনিক এ ধরনের ওষুধ সরবরাহের পরিমাণ গত ১১ এপ্রিলের ৬৭,৯০০ ভায়াল থেকে বেড়ে ২৮ এপ্রিল ২ লক্ষ ৯ হাজার ভায়ালে দাঁড়িয়েছে। কেন্দ্রীয় স্বরাষ্ট্র মন্ত্রক ইতিমধ্যেই রেমডেসিভির ওষুধের সুষ্ঠু সরবরাহে রাজ্য ও কেন্দ্রশাসিত অঞ্চলগুলির কাছে পরামর্শপত্র পাঠিয়েছে। দেশে রেমডেসিভির ওষুধের যোগান বাড়াতে সরকার এ জাতীয় ওষুধ রপ্তানি বন্ধ রেখেছে। রোগীদের মধ্যে ইঞ্জেকশনের যোগান সহজলভ্য করে তুলতে ওষুধের মূল্য নিয়ন্ত্রণ সংক্রান্ত জাতীয় কর্তৃপক্ষ এ ধরনের ইঞ্জেকশনের খুচরো মূল্য সংশোধন করেছে। এর ফলে গুরুত্বপূর্ণ ইঞ্জেকশনগুলির প্রতিটি ভায়ালের দাম কমে দাঁড়িয়েছে ৩,৫০০ টাকা।
SC/BD/DM/
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ২৭ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৮.১৯ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৬ হাজার ২৭৯
মোট করোনা রোগীর ০.০৪ শতাংশ উপসর্গযুক্ত
করোনা থেকে সুস্থতার হার ৯৮.৭৫ শতাংশ
গত ২৪ ঘণ্টায় করোনা থেকে সুস্থ হয়েছেন ২ হাজার ২৫২ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ২৫ হাজার ৫৬৩
গত ২৪ ঘণ্টায় করোনা আক্রান্ত হয়েছেন ২ হাজার ৯২৭ জন
দৈনিক সংক্রমণের হার ০.৫৮ শতাংশ
সাপ্তাহিক সংক্রমণের হার ০.৫৯ শতাংশ
২৪ ঘণ্টায় ৫ লক্ষ ৫ হাজার ৬৫টি নমুনা পরীক্ষা করা হয়েছে। এই নিয়ে এপর্যন্ত মোট ৮৩.৫৯ কোটি নমুনা পরীক্ষা করা হল
CG/SD/SKD/
(Visitor Counter : 93
অসামরিকবিমানপরিবহণমন্ত্রক
উড়ান কর্মসূচির আওতায় শিলং-ডিব্রুগড় রুটে প্রথম সরাসরি বিমান পরিষেবার ভার্চুয়াল পদ্ধতিতে যাত্রা সূচনা করেছেন অসামরিক বিমান পরিবহণ মন্ত্রী শ্রী জ্যোতিরাদিত্য সিন্ধিয়া
নয়াদিল্লী, ২৬ অক্টোবর, ২০২১
কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য মাধবরাও সিন্ধিয়া, বিভাগীয় প্রতিমন্ত্রী জেনারেল  ডাঃ ভি কে সিং, মন্ত্রকের সচিব শ্রী রাজীব বনসল যৌথভাবে উড়ান কর্মসূচির আওতায় আঞ্চলিক বিমান যোগাযোগ ব্যবস্থার প্রসারে শিলং-ডিব্রুগড় রুটে প্রথম সরাসরি বিমান পরিষেবার যাত্রা সূচনা করেছেন।
এই উপলক্ষ্যে ভার্চুয়াল পদ্ধতিতে অনুষ্ঠানে যোগ দেন মেঘালয়ের মুখ্যমন্ত্রী শ্রী কর্নড সাংমা, রাজ্যের উপ-মুখ্যমন্ত্রী শ্রী প্রিস্টোন টাইসঙ, শিলং থেকে লোকসভার সদস্য শ্রী ভিনসেন্ট এইচ পালা, রাজ্যসভার সদস্য ডাঃ ওয়ন ওয়েরি খারলুখি প্রমুখ যোগ দেন।
শিলং-ডিব্রুগড় রুটে প্রথম সরাসরি বিমান পরিষেবার সূচনা করে শ্রী সিন্ধিয়া বলেন, শিলং বিশ্বের অন্যতম উচ্চ ও আর্দ্রতাপূর্ণ এলাকা। সারা বিশ্বের কাছে এই এলাকার অত্যন্ত গুরুত্ব রয়েছে। শিলং-কে পূবের স্কটল্যান্ড হিসেবে গণ্য করা হয়। এখানে অসংখ্য গুহা, সুউচ্চ জলপ্রপাত, অনুপম ভূপ্রকৃতি ও সমৃদ্ধ পরম্পরা ও সংস্কৃতির বৈশিষ্ট্য রয়েছে। পর্যটনের দিক থেকে মেঘালয় এক অতুলনীয় জায়গা। আর এ কারণেই সারা বিশ্ব থেকে পর্যটকরা মেঘালয়ের প্রতি আকৃষ্ট হন।
শ্রী সিন্ধিয়া আরও জানান, ২০১৪ পর্যন্ত উত্তরপূর্বে কেবল ৬টি বিমান বন্দর চালু ছিল। এখন এই সংখ্যা বেড়ে হয়েছে ১৫। তিনি বলেন, “আমি আপনাদের আশ্বস্ত করতে চাই যে আজ উদ্বোধন হওয়া বিমান পরিষেবা রুটটি কেবল সূচনা মাত্র। আমরা সমগ্র উত্তরপূর্বে আন্তঃরাজ্য ও এক রাজ্যের সঙ্গে অন্য রাজ্যের যোগাযোগ ব্যবস্থার প্রসারে অঙ্গীকারবদ্ধ। বিমান যোগাযোগ ব্যবস্থার পাশাপাশি আমরা হেলিকপ্টার পরিষেবা সহ সামগ্রিক পরিকাঠামোর মানোন্নয়নে অগ্রাধিকার দিচ্ছি।” তিনি বলেন, সরকারের লক্ষ্যই হল সারা দেশ থেকে ভ্রমণ পিপাসুদের উত্তরপূর্বে নিয়ে আসা।
সরাসরি যোগাযোগ ব্যবস্থার কোনো মাধ্যম না থাকার দরুন শিলং থেকে সাধারণ মানুষকে ডিব্রুগড় পৌঁছাতে সড়ক ও ট্রেনে প্রায় ১২ ঘণ্টা সময় লাগত। এখন শিলং থেকে কেবল ৭৫ মিনিটে ডিব্রুগড়ে পৌঁছে যাওয়া যাবে। বেসরকারী ইন্ডিগো বিমান সংস্থাকে শিলং-ডিব্রুগড় রুটে বিমান চালানোর বরাত দেওয়া হয়েছে। বিমান সংস্থাটি ৭৮ আসন বিশিষ্ট এটিআর ৭২ বিমান চালাবে। এই রুটে সাধারণ মানুষকে সুলভে যাতায়াতের সুযোগ করে দিতে ভাড়ায় ঘাটতি ভায়াবিলিটি গ্যাপ ফান্ডিং ব্যবস্থায় মেটানো হবে।
CG/BD/NS
(Visitor Counter : 157
শিল্পওবাণিজ্যমন্ত্রক
ভারত থেকে গম রপ্তানি বৃদ্ধির বিভিন্ন সম্ভাবনা খুঁজে বের করতে সরকার মরক্কো, তিউনিশিয়া, ইন্দোনেশিয়া, ফিলিপিন্স, থাইল্যান্ড, ভিয়েতনাম, তুরস্ক, আলজেরিয়া এবং লেবাননে বাণিজ্য প্রতিনিধি দল পাঠাবে
নতুন দিল্লি, ১২ মে, ২০২২
ভারত থেকে গম রপ্তানি বাড়াতে বিভিন্ন সম্ভাবনা খুঁজে বের করতে সরকার মরক্কো, তিউনিশিয়া, ইন্দোনেশিয়া, ফিলিপিন্স, থাইল্যান্ড, ভিয়েতনাম, তুরস্ক, আলজেরিয়া এবং লেবাননে বাণিজ্য প্রতিনিধি দল পাঠাবে। সারা বিশ্বে খাদ্য শস্যের ক্রমবর্ধমান চাহিদার প্রেক্ষিতে ভারত ২০২২-২৩-এ রেকর্ড ১০ মিলিয়ন টন গম রপ্তানির লক্ষ্য স্থির করেছে। বিভিন্ন মন্ত্রকের প্রতিনিধিদের নিয়ে বাণিজ্য ও শিল্প মন্ত্রক গম রপ্তানি সম্পর্কিত একটি কর্মীগোষ্ঠী গঠন করেছে।
কেন্দ্রীয় বাণিজ্য দপ্তর অগ্রণী গম উৎপাদক রাজ্য যেমন পাঞ্জাব, হরিয়ানা, মধ্যপ্রদেশ, উত্তরপ্রদেশ ও রাজস্থানকে রপ্তানির বিষয়ে আরও সচেতন করে তুলতে একাধিক কর্মসূচি গ্রহণের পরিকল্পনা নিয়েছে। কৃষি ও প্রক্রিয়াজাত খাদ্যপণ্য রপ্তানি প্রসার কর্তৃপক্ষ ইতিমধ্যেই হরিয়ানার কার্নালে ব্যবসায়ী ও রপ্তানিকারকদের পাশাপাশি কৃষকদের নিয়ে এধরণের একটি মতবিনিময় কর্মসূচির আয়োজন করে।
বিশ্ব বাজারে ভারতীয় গমের চাহিদা বাড়ছে। এই প্রেক্ষিতে কৃষক, ব্যবসায়ী ও রপ্তানিকারকদের বিভিন্ন গুণমান সংক্রান্ত শর্তাবলী অনুসরণ করার পরামর্শ দেওয়া হয়েছে। সারা বিশ্বে এক বিশ্বাসযোগ্য গম সরবরাহকারী দেশ হিসেবে ভারতকে পরিচিত করতে আমদানিকারক দেশগুলির গুণমান সংক্রান্ত শর্তাবলী মেনে চলার জন্যই এধরণের উদ্যোগ নেওয়া হয়েছে। কৃষি ও প্রক্রিয়াজাত খাদ্যপণ্য রপ্তানি প্রসার কর্তৃপক্ষের চেয়ারম্যান শ্রী এম অঙ্গমুথু বলেছেন, ভারত থেকে গম রপ্তানির পরিমাণ বাড়াতে মূল্যশৃঙ্খল ব্যবস্থায় সংশ্লিষ্ট সব পক্ষকেই সবরকম সহায়তা দেওয়া হচ্ছে। বৈদেশিক বাণিজ্য বিষয়ক মহানির্দেশকের তথ্যের ভিত্তিতে ২০২১-২২-এ ভারত রেকর্ড সাত মিলিয়ন টন গম রপ্তানি করেছে। এরমধ্যে কেবল গত অর্থবর্ষে ৫০ শতাংশ গম রপ্তানি হয়েছে বাংলাদেশে।
সম্প্রতি মিশরও ভারত থেকে গম রপ্তানির সিদ্ধান্ত নিয়েছে। উল্লেখ করা যেতে পারে, মিশর বিশ্বের সর্ববৃহৎ গম আমদানিকারক দেশ। সেদেশের কর্তৃপক্ষ কৌশলগত পণ্য আমদানির দিক থেকে ভারতকে একটি উৎস দেশ হিসেবে গণ্য করেছে। ২০২১-এ মিশর ৬.১ মিলিয়ন টন গম আমদানি করে। কিন্তু এই দেশটির গম আমদানিকারী দেশগুলির যে স্বীকৃত তালিকা রয়েছে, ভারত তাতে অন্তর্ভুক্ত ছিল না। এই প্রেক্ষিতে কৃষি ও প্রক্রিয়াজাত খাদ্যপণ্য রপ্তানি প্রসার কর্তৃপক্ষ ইতিমধ্যেই রপ্তানিকারকদের মিশরের সরকারি সংগ্রহ এজেন্সির সঙ্গে যোগাযোগ করতে পরামর্শ দিয়েছে।
CG/BD/AS/
(Visitor Counter : 1303
স্বাস্থ্যওপরিবারকল্যাণমন্ত্রক
টিকার ভিয়ালের নজরদারি
নয়াদিল্লী, ১৫ মার্চ, ২০২২
টিকা একটি নির্দিষ্ট সময় পর এবং নির্দিষ্ট তাপমাত্রার ওপর রাখার ফলে ব্যবহারের অযোগ্য হয়ে পরে। টিকার ভিয়ালের নজরদারির জন্য তাই বিশেষ ব্যবস্থা নেওয়া হয়। একে ভিভিএম বলে। ভিভিএম একটিমাত্র সংস্থা তৈরি করে। বিশ্বজুড়ে কোভিড-১৯এর ফলে উদ্ভুত পরিস্থিতির মোকাবিলা করতে কোভিড টিকা প্রচুর পরিমাণে দেওয়া হয়েছে। এক্ষেত্রে ভিভিএম ব্যবহার করা হয়নি।
জাতীয় ক্ষেত্রে সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন উৎপাদনের পর কোভিশিল্ড ৯ মাস এবং কোভ্যাকসিন ও স্পুটনিক এক বছরের মধ্যে ব্যবহারের অনুমতি দিয়েছে। কোভিড-১৯ টিকা উৎপাদনের পর টিকা গ্রহণ কেন্দ্রে পৌঁছানো পর্যন্ত একটি নির্দিষ্ট তাপমাত্রায় সেই টিকা রাখা হয় ౼২ থেকে ৮ ডিগ্রি সেলসিয়াসের মধ্যে। দেশে ২৯ হাজার কোল্ড চেন পয়েন্টে কোভিড টিকা রেখে সেখান থেকে তা টিকা কেন্দ্রগুলিতে পাঠানো হয়েছে। এক্ষেত্রে কোন তাপমাত্রায় টিকা রাখা হয়েছে সে বিষয়ে নিয়মিত নজরদারির ব্যবস্থা করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/CB/NS
(Visitor Counter : 98
সড়কপরিবহণওমহাসড়কমন্ত্রক
কেন্দ্রীয় সড়ক পরিবহণ মন্ত্রী শ্রী নীতিন গড়করি বলেছেন, ভারত আগামী পাঁচ বছরে বৈদ্যুতিন গাড়ির উৎপাদন কেন্দ্রে পরিণত হবে
নয়াদিল্লি, ১৮ জুন, ২০২০
কেন্দ্রীয় সড়ক পরিবহণ, মহাসড়ক, ক্ষুদ্র, অতিক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি বলেছেন, আগামী পাঁচ বছরের মধ্যে ভারত বৈদ্যুতিন গাড়ির উৎপাদন কেন্দ্রে পরিণত হবে। তিনি বলেন, এই ক্ষেত্রে সরকার সম্ভাব্য সবরকম ছাড় দেওয়ার চেষ্টা চালাচ্ছে। ইতিমধ্যেই বৈদ্যুতিন গাড়ির ক্ষেত্রে পণ্য ও পরিষেবা কর  ১২ শতাংশে নামিয়ে আনা হয়েছে।
‘কোভিড-১৯ পরবর্তী ভারতে বৈদ্যুতিন গাড়ির ভবিষ্যৎ কর্মপন্থা’ শীর্ষক এক ওয়েব-ভিত্তিক আলোচনাসভায় কেন্দ্রীয় মন্ত্রী বলেন, বৈদ্যুতিন গাড়ির ক্ষেত্র বর্তমানে যে সমস্যার মুখোমুখি হচ্ছে সে সম্পর্কে মন্ত্রক ওয়াকিবহাল। তিনি বলেন, খুব শীঘ্রই সেই সমস্যাগুলির সমাধান করা হবে যাতে এই ধরনের গাড়ির বিক্রির পরিমাণ আরও বাড়ে। তিনি বলেন, বিশ্বের অনেক দেশই এখন চিনের সঙ্গে বাণিজ্য করতে আগ্রহী নয়। এটি ভারতের পক্ষে সুবর্ণ সুযোগ। ভারতীয় শিল্পের পক্ষে ব্যবসায়িক এই পরিবর্তনের সুযোগটি গ্রহণ করা উচিৎ। শ্রী গড়করি বলেন, পেট্রোলজাত জ্বালানি সীমিত পরিমাণে পাওয়া যাওয়ায় বিশ্বকে বিকল্প এবং সাশ্রয়ী মূল্যের শক্তির অনুসন্ধান করতে হবে। তিনি বলেন, এক্ষেত্রে বৈদ্যুতিক এবং জৈব জ্বালানি গ্রহণের সুবর্ণ সুযোগ রয়েছে। শ্রী গড়করি পুরনো যানবাহন বাতিলের বিষয় এবং গাড়ি শিল্পের সহায়ক নীতি আনার চেষ্টা করছে সরকার।
মন্ত্রী গণ-পরিবহণের ক্ষেত্রে লন্ডন মডেলের কথা স্মরণ করিয়ে দিয়ে বলেন, সেখানে পরিবহণ ক্ষেত্রে বেসরকারি এবং সরকারি বিনিয়োগ ভালোভাবে হয়েছে। ওই একই পন্থা অবলম্বন করা হবে এদেশে। এতে সাধারণ যাত্রী এবং দরিদ্র মানুষ – উভয়েরই উপকার হবে। তিনি দিল্লি-মুম্বাই গ্রিন করিডরে বৈদ্যুতিন হাইওয়ে উন্নয়নের জন্য একটি পাইলট প্রকল্পের কাজ করা হবে বলেও জানান।
এই অর্থনৈতিক সঙ্কটের মধ্যেও গাড়ি ক্ষেত্র আগামীদিনে ঘুরে দাঁড়াতে পারবে এবং একটি ভালো বাজার তৈরি করতে পারবে বলেও আশা ব্যক্ত করেন শ্রী গড়করি। গাড়ি শিল্প সংস্থাগুলিকে প্রধানমন্ত্রী আত্মনির্ভর ভারত অভিযানকে সমর্থন জানানোর আহ্বান জানান কেন্দ্রীয় মন্ত্রী।
(CG/SS/DM
অর্থমন্ত্রক
বাণিজ্য, শিল্প এবং ব্যক্তিগত স্তরে সহায়তার জন্য সিবিআইসি একটি সুনির্দিষ্ট সহায়তা ডেস্ক তৈরি করেছে
নয়াদিল্লী, ২৬ এপ্রিল, ২০২১
কেন্দ্রীয় অপ্রত্যক্ষ কর ও শুল্ক পর্ষদ  কোভিড সম্পর্কিত সরঞ্জাম আমদানি বিষয়ক প্রশ্নের উত্তর দিতে এবং দ্রুত শুল্ক ছাড়ের বিষয়ে বাণিজ্য, শিল্প এবং ব্যক্তিগত স্তরে সাহায্য প্রদানের উদ্দেশ্যে একটি সুনির্দিষ্ট সহায়তা ডেস্ক তৈরি করেছে। সকলেই অবগত রয়েছেন যে, ভারত সরকার কোভিড সম্পর্কিত সরঞ্জামের দ্রুত শুল্ক ছাড় নিশ্চিত করতে প্রতিশ্রুতিবদ্ধ। কারণ যাতে এটি সময়মতো ব্যবহারকারী/সুবিধাভোগীদের কাছে পৌঁছে যায়।
শুল্ক বিভাগ বিভিন্ন মহল থেকে এ বিষয়ে একাধিক প্রশ্ন ও অনুরোধ পেয়েছে। শুল্ক ছাড়ের সুবিধা, ছাড়ের পদ্ধতি, বিভিন্ন মন্ত্রক থেকে নিবন্ধীকরণের প্রয়োজনীয়তা ইত্যাদি বিষয়ে জানতে চাওয়া হয়েছে। তাই এই প্রক্রিয়াটিকে সহজ করে তোলার উদ্দেশ্যে এবং সমস্ত ব্যবসায়িক প্রশ্ন ও অভিযোগ নিষ্পত্তি করার জন্য সিবিআইসি একটি সুনির্দিষ্ট গোষ্ঠী গঠন করেছে।
বাণিজ্য সম্পর্কিত ছাড়পত্র বিষয়ে সহায়তায় একটি অনলাইন ফর্ম পাওয়া যাবে এই লিঙ্কে https://t.co/IAOQenWwO2। তাৎক্ষণিকভাবে অভিযোগগুলির সমাধান করার উদ্দেশ্যে এই ফর্ম প্রস্তুত করা হয়েছে। সাধারণ তথ্য পেতে ব্যবহারকারীরা mailto:icegatehelpdesk@icegate.gov.in এই ইমেল আইডিতে ইমেল পাঠাতে পারেন অথবা 1800-3010-1000 টোল-ফ্রি নাম্বারে ফোন করতে পারেন। সহায়তা ডেস্কে প্রাপ্ত অনুরোধ এবং প্রশ্নগুলির দ্রুত সমাধানের জন্য নিবিড়ভাবে পর্যবেক্ষণ করা হবে।
এছাড়াও স্থানীয় স্তরে অভিযোগগুলি সমাধানের জন্য জোনাল স্তরের নোডাল আধিকারিকদের মনোনীত করা হয়েছে। এই আধিকারিকদের তালিকা পাওয়া যাবে নিম্নলিখিত লিঙ্কে https://www.cbic.gov.in/resources/htdocs-cbec/CBIC%20Nodal%20Officers%20for%20Covid%2019%20Revised.pdf।
শুল্ক বিভাগের যুগ্ম সচিব শ্রী গৌরব মাসালদান বিভিন্ন অভাব-অভিযোগের সমাধান এবং কোভিড সম্পর্কিত সরঞ্জাম ও কাঁচামাল বিশেষত অক্সিজেন, অক্সিজেন সম্পর্কিত সরঞ্জাম বিষয়ে অভিযোগ, পণ্যগুলির তাৎক্ষণিক ছাড়পত্রে উপযুক্ত পদক্ষেপের জন্য সিবিআইসি-তে নোডাল আধিকারিক নিযুক্ত হয়েছেন। এই সহায়তা ডেস্ক বা জোনাল আধিকারিকের মাধ্যমে অভিযোগগুলির সমাধান না হলে তাঁর 9810619628-নম্বরে এসএমএস অথবা হোয়াটসঅ্যাপ করা যাবে। এমনকি mailto:masaldan.gaurav[at]nic[dot]in এই মেল আইডিতে ইমেল পাঠানো যাবে।
SDG/SS/NS
(Visitor Counter : 140
জলশক্তি মন্ত্রক
জল জীবন মিশনের অধীনে অরুণাচল প্রদেশের প্রত্যন্ত অঞ্চলে প্রতিটি বাড়িতে জলের সংযোগ পৌঁছে দেওয়া হয়েছে
নয়াদিল্লি, ১৩ জুন, ২০২০
অরুণাচল প্রদেশের কুরুং কুমে জেলার প্রত্যন্ত হিবা গ্রামে জলের পাইপলাইন নিয়ে যাওয়া অত্যন্ত কষ্টসাধ্য একটি কাজ ছিল। এই এলাকায় যখন আবহাওয়া ভালো থাকে তখন কাঁচা রাস্তা দিয়ে যাতায়াত করা সম্ভব হয়। জল জীবন মিশনের আওতায় গ্রামাঞ্চলের প্রতিটি বাড়িতে জলের সংযোগ পৌঁছে দিয়ে সেখানে নিয়মিত নিরাপদ পানীয় জল সরবরাহ করা ছিল মূল উদ্দেশ্য। হিবা এরকমই একটি প্রত্যন্ত গ্রাম। ইটানগর থেকে লাঙঢ় পর্যন্ত ৩৩০ কিলোমিটার রাস্তা অত্যন্ত কষ্ট করে যেতে হয়। এই অনগ্রসর এলাকাটি নিওবিয়ার সদর দপ্তর। লাঙঢ় থেকে ২৫ কিলোমিটার দূরে হিবা গ্রামে পৌঁছনো বেশ চ্যালেঞ্জের ব্যাপার। খাড়া পাহাড়, খারাপ সড়ক ব্যবস্থা ছাড়াও এই অঞ্চলে বছরের সাত মাস প্রবল বৃষ্টি হয়। ফলে, উন্নয়নমূলক কাজের জন্য ব্যবহৃত নির্মাণ সামগ্রী নিয়ে যাওয়া বেশ কষ্টকর।
কোভিড-১৯ মহামারীর কারণে এই ধরনের প্রকল্পগুলি রূপায়ণে অরুণাচল প্রদেশে নতুন একটি সঙ্কট দেখা দিয়েছিল। বেশিরভাগ গ্রামের মানুষ, তাঁদের গ্রামের প্রবেশ পথে ব্যারিকেড করে দিয়েছিলেন যাতে বাইরের লোক এখানে না ঢুকতে পারেন। কিন্তু এতসব চ্যালেঞ্জ সত্ত্বেও জনস্বাস্থ্য কারিগরি দপ্তরের আধিকারিকরা ২০২৩ সালের মধ্যে ‘জল জীবন মিশন : হর ঘর জল’ প্রকল্পের বাস্তবায়নের জন্য গ্রামস্তরে সকলের সঙ্গে যোগাযোগ করেন। তাঁরা এই প্রকল্প, সেটি বাস্তবায়ন, পরিচালনা এবং রক্ষণাবেক্ষণের বিষয়ে বিশদে ব্যাখ্যা করেন। গ্রামের মানুষকে নিজেদের জলের সরবরাহের জন্য তাঁদেরই অংশগ্রহণে উৎসাহিত করা হয়। এই প্রকল্পে সংশ্লিষ্ট গ্রামের থেকেই রাজমিস্ত্রি, কলের মিস্ত্রি, বিদ্যুতের মিস্ত্রিদের কাজে লাগানো হয় যা জল জীবন মিশনের বিকেন্দ্রিকৃত ও চাহিদা-নির্ভর কর্মসূচির আওতায় অত্যন্ত গুরুত্বপূর্ণ পদক্ষেপ।
এইভাবে নিরন্তর প্রয়াস গ্রহণের মধ্য দিয়ে হোচো, সারা ,রেল্লো গ্রামের প্রত্যেক বাড়িতে জলের সংযোগ পৌঁছে দেওয়া সম্ভব হয়েছে।
CG/CB/DM
(Visitor Counter : 149
প্রধানমন্ত্রীরদপ্তর
প্রধানমন্ত্রীর সঙ্গে মার্কিন জাতীয় নিরাপত্তা উপদেষ্টার সাক্ষাৎ
মার্কিন জাতীয় নিরাপত্তা উপদেষ্টা সুলেভান প্রধানমন্ত্রীকে দ্বিপাক্ষিক সহযোগিতার বিভিন্ন বিষয়ের অগ্রগতি সম্পর্কে অবগত করেছেন
নয়াদিল্লি, ১৩ জুন, ২০২৩
মার্কিন জাতীয় নিরাপত্তা উপদেষ্টা শ্রী জ্যাক সুলেভান আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
শ্রী সুলেভান প্রধানমন্ত্রীকে দ্বিপাক্ষিক সহযোগিতার বিভিন্ন বিষয়ের অগ্রগতি সম্পর্কে অবগত করেছেন। তিনি জানান, রাষ্ট্রপতি জো বাইডেন প্রধানমন্ত্রীকে রাষ্ট্রীয় সফরে স্বাগত জানানোর জন্য অধীর আগ্রহে অপেক্ষা করছেন।
শ্রী মোদী ভারত-মার্কিন সুসংহত আন্তর্জাতিক কৌশলগত অংশীদারিত্ব আরও শক্তিশালী হওয়ার বিষয়ে সন্তোষ প্রকাশ করেছেন।
প্রধানমন্ত্রী বলেছেন, তিনি আশা করেন তাঁর সফর ফলপ্রসূ হবে এবং রাষ্ট্রপতি বাইডেনের সঙ্গে দ্বিপাক্ষিক, আঞ্চলিক এবং পারস্পরিক স্বার্থ-সংশ্লিষ্ট আন্তর্জাতিক বিভিন্ন বিষয় নিয়ে তাঁরা মতবিনিময় করবেন।
(CG/CB/DM/…..